Sad kad pogledam unatrag,
možda sam na neke stvari trebao gledati drukčije, što ja znam.
U tom sam je razdoblju zvao po 50 ili 100 puta.
Ali ti pozivi nisu bili prijeteći.
SVAKE GODINE DOĐE DO VIŠE OD TRI MILIJUNA INCIDENATA UHOĐENJA U SAD-U.
Samo kažu da sam joj ja provalio u kuću.
Nema svjedoka ni za što.
Dajte, dižete lažne uzbune.
MANJE OD 15 % SLUČAJEVA REZULTIRALO JE TUŽBOM.
Svaki dan mogla sam očekivati tisuću poziva.
Da me prati.
Bilo mi je previše to što ne znam kad će se pojaviti.
Teško mi je bilo vidjeti nazire li se uopće kraj.
Bojala sam se za svoj život.
NETFLIXOVA SERIJA
Radije bih da me smatraju ubojicom nego stalkerom.
Htjela sam joj pojačati taj osjećaj da je netko promatra.
Svatko može biti stalker.
To je priča o babarogama.
Nisam više tako lud.
ZNAKOVI UPOZORENJA
ZATVOR ALFRED D. HUGHES, GATESVILLE, TEKSAS
KAZNENO PRAVOSUĐE U TEKSASU
Zovem se David Anthony McGee
i u zatvoru sam zbog zločinačkog uhođenja.
U Teksasu je to zločinačko uhođenje.
DAVID McGEE 2011. JE GODINE OPTUŽEN ZA UHOĐENJE BIVŠE PARTNERICE.
OD TADA NE PRESTAJE PORICATI SVE OPTUŽBE.
Zaslužujem li biti ovdje?
Samo Stvoritelj zna.
Ništa se u životu ne događa slučajno.
DAVID McGEE ODGOJEN JE U DALLASU U TEKSASU.
Odgojen sam onako kako većina misli da je normalno.
Ideš u crkvu, u školu, baviš se sportom.
Svi zajedno večeraju.
Kad razgovaram s drugima,
oni očekuju da dolazim iz siromaštva.
Očekuju da sam neznalica.
A uopće nije tako.
Na razne sam načine počeo djelovati
kao protestantski svećenik s 18 godina.
U kasnim dvadesetima ukazala mi se prilika
biti pastor za mlade i prihvatio sam je.
Dok sam bio svećenik,
fokus mi je bio na onima koji od toga mogu imati koristi.
McGEE JE S 31 GODINU UPOZNAO ŽENU U MJESNOJ LJEKARNI.
Bio sam u ljekarni i ona je bila u ljekarni.
Prošli smo jedno pored drugog.
Ne znam, nekako smo počeli razgovarati.
Rekla je da će se doći družiti.
Htjela se samo otići presvući.
Tada smo se prvi put družili.
To je bila samo žena koju sam upoznao u ljekarni.
Nisam ništa tražio.
Zovem se Charmeka.
Iz Dallasa sam u Teksasu.
Nisam bila u vezi 2009. godine.
Tada sam radila kao pomoćna voditeljica odjela
u klinici za HIV u okrugu Dallas.
LJEKARNA
BESPLATNO CJEPIVO PROTIV GRIPE
Uganula sam gležanj, pa sam stala u lokalnu ljekarnu.
Ondje sam upoznala Davida.
Kupujući lijek protiv bolova.
Ne osjećam se često polaskano, ali…
Ne znam što je točno rekao, samo znam da mi je bilo smiješno.
Razmijenili smo brojeve.
Prvi nam je spoj bio u restoranu u centru.
Bio je duhovit, lijepo smo razgovarali.
Voljeli smo istu glazbu. To mi je bilo zanimljivo.
Moram dodati da je on tada bio zaređen.
Ja sam bila duboko religiozna tada
i to me dodatno privlačilo kod njega.
Sjećam se da sam mu rekla da ne tražim baš pravu vezu.
Nisam htjela ništa dugoročno,
ali njemu je bilo u redu da budemo prijatelji.
U početku je djelovao vrlo opušteno.
Nije bilo pritiska.
Išli bismo jesti i razgovarati.
Bio je otvoren za prijateljstvo.
U IDUĆIH NEKOLIKO MJESECI DAVID I CHARMEKA IZAŠLI SU NEKOLIKO PUTA.
Nekoliko je puta ona mene pozvala.
Ona bi uzela čašu vina
i sjedila sa mnom dok sam jeo pa bismo razgovarali i tako.
Ja osobno nikad nisam
govorio da idemo na spojeve.
Meni se ne sviđa to izlaženje u restorane
i ideja da moraš trošiti novac kako bi zadivio i privukao ženu.
Ne vodim se tim načinom razmišljanja.
Pozvala me da vidim gdje živi.
Tada smo prvi put radili stvari koje rade odrasli.
Znate već, intimne stvari za odrasle.
Ako te netko pozove u svoj dom
i u svoje tijelo,
valjda je to znak da je sve dobro.
Sve je počelo ići nizbrdo
i vidjela sam prve znakove upozorenja
nakon dva ili tri mjeseca.
Počeo me više kontrolirati.
Tražio bi da mu se javljam kad nekamo idem.
To mi je bilo previše.
Ne želim ti se javljati kamo god krenula.
To je postalo problem.
Optuživao me da se viđam s drugima.
„Ne možete biti samo prijatelji.”
Naravno da možemo.
S mnogima sam samo prijateljica.
Jednom sam bila vani sa sestrama iz sestrinstva.
On se samo pojavio.
To nije bio dogovor.
Potpuno je prekršio sve granice koje sam postavila.
Sad vidim da sam već tada sve trebala prekinuti.
NA DAN NEOVISNOSTI 2009. McGEE SE NEOČEKIVANO POJAVIO
PRED KUĆOM CHARMEKINIH RODITELJA.
Bio je Dan neovisnosti.
Nije se javljala ni odgovarala na poruke.
Dovezao sam se do kuće njene majke i auto joj je bio ispred kuće.
Razgovarale su u dvorištu.
Nastavio sam voziti.
Vidio sam da je sve u redu. Javit će se kad bude spremna
Otišao sam.
Rekli su da sam prijeteće vozio.
Plašilo ju je što sam prijeteće vozio.
Rekla je da sam je pratio.
Trebao sam stati i reći da sam samo provjeravao je li dobro.
Ali ja sam otišao za svojim poslom.
Mama i ja sjedile smo na trijemu.
Polako se šuljao pored kuće.
Rekla sam ti da sam kod njih.
Zašto me provjeravaš?
To je bila kap koja je prelila čašu.
Kap koja je prelila čašu.
KOLOVOZ 2009.
NAKON PET MJESECI CHARMEKA JE ODLUČILA PREKINUTI VEZU.
Nakon tih znakova upozorenja nije mi bilo teško reći mu
da ne možemo ostati zajedno.
Ovo neće ići.
To ga je uzrujalo.
Kako sam mu mogla reći da više nećemo biti u vezi
i da nastavljam dalje po svome?
NA DAN PREKIDA VEZE McGEE JE PROGONIO CHARMEKU U AUTU.
Ušla sam u svoj auto.
Isprva me pratio.
Zatim me pretekao, vozio 50 km na sat gdje je ograničenje 100
i naglo zakočio ispred mene nasred autoceste.
Skoro sam ga udarila.
Srećom, uspjela sam skrenuti i nije bilo drugih auta.
Kad sam prošla pored njega vidjela sam mu u očima
da me prezire.
Meni je to bilo strašno jer mi je upravo bio ugrozio život.
ČETVRTOG KOLOVOZA 2009., DAVID JE OTIŠAO DO CHARMEKINE KUĆE.
Trebao sam doći po svoje stvari.
Došao sam i nije mi dozvolila da uđem.
Posvađali smo se.
Htjela je da odem, ali nije mi dala da uzmem svoje stvari.
Mene je to iznerviralo.
Mislio sam da se ponaša kao glupača.
Ali u isto vrijeme mi je bilo svejedno.
Nije htio otići.
Rekla sam mu da mora otići ili ću pozvati policiju.
Kad sam mu rekla da ću zvati policiju,
gurnuo me s puta, ovdje je bio ormar,
otišao u moju sobu, iščupao telefon iz zida
i gurnuo me na odlasku.
Nikad nisam bila u vezi koja je bila nasilnička.
Gurnuo me u zid i iščupao mi telefon iz zida.
Polomio je sve s mog noćnog ormarića.
To mi je sve bilo novo i zastrašujuće.
Nisam bio ondje kad je policija stigla. Ne znam kad ih je točno pozvala.
Kužite?
No policija je došla i napravila izvješće na temelju onoga što je ona rekla.
KRATKO NAKON TOGA McGEE JE UHIĆEN I OPTUŽEN ZA NAPAD.
OSAM DANA KASNIJE McGEE JE PUŠTEN ZBOG NEDOSTATKA DOKAZA.
POLICIJSKA POSTAJA
Nadala sam se da će, kad sazna da je policija umiješana,
sve prestati.
POLICIJA
Ali nije bilo tako.
Nije prestajalo.
Zvao me po cijele dane.
Ja bih mu blokirala broj, on bi nabavio drugi.
Kad bih blokirala brojeve, slao bi mailove.
Nekoliko mi je puta dolazio na posao.
Nikad nisam to iskusila, a sad mi je ugrozio i posao.
Nisam znala hoće li doći i učiniti nešto meni
ili mojim kolegama.
To je bilo strašno.
Išla sam na posao svaki dan u različito vrijeme
i različitim putem.
Išla bih u teretanu.
On bi se vozio parkiralištem.
Nekim me jutrima i zvao.
„Baš si lijepa. Sviđa mi se boja koju nosiš.”
A ja bih gledala gdje se nalazi.
To se događalo mnogo puta.
Dotakla sam točku gdje mi je bilo veoma teško
samo ustati ujutro jer sam se osjećala deprimirano i uplašeno.
NAKON MJESECI UZNEMIRAVANJA
CHARMEKA JE ZATRAŽILA SUDSKU ZAŠTITU OD McGEEJA.
McGEEJU JE BIO ZAKONSKI ZABRANJEN KONTAKT S CHARMEKOM,
ALI NASTAVIO JU JE ZVATI.
Još ću te jednom zamoliti.
Prestani me zvati.
Nije li ti to zakonski zabranjeno?
Ne prestaneš li me zvati, zovem policiju.
Halo?
Kako bih te rado vidio da plešeš u tim hlačicama.
Davide.
Ne želim da me zoveš u dva ujutro.
Ovo mora prestati.
Da, zvao sam je.
Vjerojatno sam zvao po 50 ili 100 puta.
Policija je izdala privremenu zabranu pristupa
i javila njoj.
Meni nisu javili.
Od početka govorim odvjetniku i tužitelju
da sam je zvao previše puta.
Dobro, uznemiravao sam je.
Uhodio? Nisam.
Nikad nije bila u opasnosti. Kakvoj opasnosti?
NAKON TJEDANA UZNEMIRAVANJA I POZIVA McGEE SE NAMJERIO NA CHARMEKIN DOM.
Nekoliko se stvari dogodilo.
Ostali su tragovi od vožnje po dvorištu.
POLICIJSKE SLIKE
Zabio mi se u garažu.
Razbio mi je ulazna vrata.
Razbio mi je prozore i skidao rolete.
Samo je on to mogao učiniti.
Nisam znala kako ga zaustaviti. Osjećala sam se nemoćno.
Jasno mi je bilo da me neće ostaviti na miru.
Bila sam prestravljena
i pitala sam se koliko će daleko otići.
Imali su pretpostavke i nagađanja
i stvorili su svoju ideju.
Kažu da se netko zabio u garažu.
Kažu da je razbijen prozor. Kažu ovo i ono.
Ovo se zbilo i ono se zbilo.
Nema svjedoka ni za što.
Samo kažu da sam joj ja provalio u kuću.
Dobro, netko je provalio. Što je ukradeno? Aha, ništa.
Netko je samo provalio i otišao.
Kužite? Sve je…
Priča o babarogama.
KROZ KOLOVOZ 2009. CHARMEKA JE STALNO ZVALA POLICIJU.
Zovem se Michael Jones.
Bio sam policajac u Duncanvilleu.
Sjećam se poziva o mogućoj provali.
NADZORNIK
Nismo znali je li provala ili oštećenje.
Oštećena su stražnja vrata
i jedan od prozora kuće.
Kad primite ovakav poziv
uvijek morate biti spremni na sve.
I na ono najgore.
Kad sam prvi put došao u kuću,
znao sam da nije prvi poziv.
Bilo je sumnje na obiteljsko nasilje na koje smo relativno nedavno reagirali.
Charmeka je morala pričekati sa strane
dok smo mi osiguravali kuću.
Primijetili smo da su stražnja vrata iza ove ograde oštećena.
Netko ih je očito srušio i ušao u kuću ili bar pokušao provaliti.
Ona je znala da joj to David McGee, njezin stalker,
daje do znanja da je on tu i da je neće pustiti na miru.
POLICIJSKE SLIKE
Tragove guma i štetu na posjedu teško je dokazati u slučaju uhođenja.
Morali smo imati konkretne dokaze o oštećenju imovine
ili tjelesnih ozljeda na njoj koje bismo mogli izravno povezati s njim.
Jedan je susjed zapravo razgovarao s McGeejem
na posjedu i bio je prilično uznemiren.
Navodno ga je pitao za zakone o oružju.
To se dogodilo u kasnim satima.
Zamislite da u to doba izađete iz kuće,
a neki vas stranac vreba iz sjene.
I odjednom se raspituje o oružju.
Meni je to bio veliki znak upozorenja i vjerojatno ključni trenutak
kad sam se počeo bojati za njen život.
Ali ništa nisam mogao učiniti.
UNATOČ JONESOVOJ ZABRINUTOSTI
NIJE BILO FIZIČKIH DOKAZA KOJI POVEZUJU McGEEJA S KAZNENIM DJELIMA.
Činilo se da je znao najbolje vrijeme
kad ga nitko ne može uhvatiti na djelu.
Nisam se mogla sama zaštititi.
Ali ni policija me nije mogla zaštititi.
To je užasavajuće.
Kao žrtva, samo sam htjela da prestane.
Vrijeme je prolazilo i ništa se nije događalo. On se odvažio.
Razbijao je prozore.
Sve me češće zvao.
Dolazio je u teretanu tri puta tjedno,
a ne samo jednom.
Sve je eskaliralo.
Slao mi je poruke
da ostavim svjetlo na trijemu za svaki slučaj.
Zvao me i slao mi poruke
da dođem kraj prozora jer me želi vidjeti.
Prijetio je da će provaliti u kuće mojih članova obitelji
i drugim voljenima.
Bio je to vrlo težak period.
Nisam znala što će se dogoditi.
McGEEJEVO PONAŠANJE POSTAJALO JE SVE OZBILJNIJE.
Pojavio mi se ispred vrata
s fotografijama mene koje nisam znala da ima.
Stajao je ispred vrata i samozadovoljavao se.
Stenjao je s mojim fotografijama u ruci.
Tada sam odlučila da se moram preseliti k roditeljima.
Nisam vidjela drugu opciju.
Nisam se osjećala sigurno.
Bojala sam se, ali sam znala da će me tata zaštititi
čak i kad policija ne može.
Zato ga i zovem svojim prvim superjunakom.
Kad sam prvi put čuo za to ponašanje,
počeo sam se prisjećati nekih razgovora koje sam vodio s njim.
Vidio sam…
CHARMEKIN OTAC
…da njega ne zanima samo veza s njom.
U početku ju je pokušao izolirati od njene obitelji.
Najviše tada.
Znali smo se često okupljati,
a on ju je pokušavao držati podalje što je više mogao.
Kad su počeli nasilje, prijetnje
i stalni pozivi po cijelu noć,
nisam mogao vjerovati.
Počeo sam se zaštitnički ponašati.
Činilo mi se da je može ubiti svakog trena.
Život joj je bio ugrožen.
USPRKOS TOME ŠTO SE CHARMEKA USELILA K RODITELJIMA,
McGEE JE NASTAVILA UHODITI JOŠ 18 MJESECI.
Obratili smo se policiji
i činilo se da oni ništa ne rade.
Ja sam rekao: „Ili moja kći ili on.”
Bio sam spreman pokušati
ubiti ga, da.
To je teško stanje uma kad želite ubiti drugo ljudsko biće.
U SVIBNJU 2011. G.
KONAČNO JE UHIĆEN PO OPTUŽBI ZA UHOĐENJE NA CHARMEKINOM POSLU.
Mi smo postupili po zakonu.
ali nismo znali što će on sljedeće učiniti.
Da nije došla gđica Stephanie,
on bi bio mrtav, a ja bih bio u zatvoru.
SUTKINJA STEPHANIE HUFF
Pojavila se kao anđeo.
Sve je promijenila.
Uistinu ju je Bog poslao.
ČETRNAEST MJESECI NAKON McGEEJEVA UHIĆENJA
TUŽITELJICA STEPHANIE HUFF DOVELA JE SLUČAJ NA SUD.
Kad sam prvi put pogledala slučaj, uznemirio me broj policijskih izvješća.
Bilo je više od 2000 stranica zapisa.
NASILJE U VEZI
Ovo je obrazac ponašanja…
BIVŠA POMOĆNA ODVJETNICA
…usmjeren na jednu osobu da joj zagorča život.
UHOĐENJE
Ovdje je niz poruka
koje je David McGee poslao Charmeki.
Izvukli smo ih s njenog mobitela.
Jednom je slao poruke svim njezinim muškim kontaktima.
Bratu, ocu, svim muškim prijateljima.
Slao je ponižavajuće seksualne stvari.
SVRŠI JOJ U USTA I PIŠI MI JE LI I TEBI DOBRO KAO I MENI.
David McGee bio je vrlo vješt jer nije često pisao svoje ime.
Nije registrirao brojeve.
Jednom je poslao poruku „Upali svjetlo na trijemu.
To ti je za zaštitu. Vidiš kako pazim na tebe.”
Zabrinjavajuće je to što su joj svi prozori razbijeni tog dana.
Činjenica da vidi da joj svjetlo na trijemu nije upaljeno
u kontekstu te situacije zabrinjava.
Ali teško je sve spojiti jer nema konkretnih dokaza.
Iako bi joj prozori bili razbijeni kad bi došla kući…
POLICIJSKE SLIKE
…nitko ga nije vidio.
ŽRTVA SVJEDOKINJA
Nije bilo lako jer je slučajeve uhođenja teško dokazati.
Svi očekuju DNK analizu, svi očekuju video snimke,
svi očekuju svjedočenje očevidaca.
Mnogo je toga, iskreno,
što kod uhođenja nemamo.
Jednostavno nemamo.
Razgovarala sam s Charmekom prije suđenja
i rekla joj što me brine.
Cilj nam je bio udaljiti ga od nje i vratiti joj njezin život.
SOBA ZA POROTU
Kad biste uspjeli dobiti kaznu veću od pet godina za uhođenje,
to bi bio velik uspjeh.
Uglavnom se za uhođenje dobije uvjetna
ili možda dvije godine.
ZA ZNAČAJNU ZATVORSKU KAZNU
STEPHANIE JE TREBALA DOKAZATI DA JE McGEE PRIJETNJA DRUŠTVU.
Mnogo je bilo na kocki.
Vjerovali smo da bi joj naudio ne dobije li veću kaznu.
UHOĐENJE
Mogao bi je ubiti.
Počela sam mu kopati po prošlosti.
Pronašla sam mnogo strašnih stvari.
PRETRAŽUJUĆI PRETHODNO DESETLJEĆE
STEPHANIE JE OTKRILA POLICIJSKA IZVJEŠĆA PROTIV McGEEJA
KOJA NIKAD NISU DOSPJELA NA SUD.
Počela sam otkrivati da su mnoge žene imale problema s Davidom McGeejem.
Naprimjer, jednu je ženu udario u lice i nanio joj bol.
Jednoj je gospođi poslao glasovnu poruku.
„Uništit ću ti život. Imam ključ od tvoje kuće.
Jednu ću te noć čekati i sj*** te.”
SJEBAT ĆU TE.
Ovo je potpuno druga žena. Znači da ih ima nekoliko. Strašno.
U IZVJEŠĆIMA JE BIO JEDAN SLUČAJ
KOJI JE POČEO 2004. I IMAO PODUDARNOSTI S CHARMEKINIM.
Prije Charmeke bio je u vezi s drugom damom.
Otkrila sam da je veza počela 2004.
i trajala do 2009., otprilike kad je upoznao Charmeku.
Kad je pokušala prekinuti s njim,
dogodilo joj se skoro identično što i Charmeki.
Zvao ju je na posao i neprestano je uznemiravao.
Zvao ju je kući, uništavao vlasništvo,
prijetio da će nauditi njoj i njezinoj obitelji.
Ali ovu je jadnicu uništio.
Slomio joj je nos. Davio ju je.
Prisilio ju je na seks, uzrokovao bol i oticanje,
prijetio da će je prebiti namrtvo i baciti je u rijeku Trinity.
Mislim da ju je pustio na miru zato što je pronašao Charmeku.
I zato što ju je pustio na miru, ona ga nije htjela tužiti.
David McGee bio je predator.
Bio je seksualni devijant koji je uhodio i maltretirao
brojne žene godinama.
On je predator.
To je David McGee.
On citira svete spise.
On je svećenik koji se sjajno predstavi
dok ga ne upoznaš, izađeš s njim i dok mu ne kažeš ne.
Što sam više nailazila na različite slučajeve
nasilja i agresije prema ženama,
bilo mi je važnije da tražimo najveću zatvorsku kaznu moguću.
ZGRADA SUDA
TRI GODINE NAKON CHARMEKINE PRVE PRIJAVE SLUČAJ JE NAPOKON DOSPIO NA SUD.
SRPANJ 2012.
Ovdje se odvijalo suđenje
u slučaju „Država Teksas protiv Davida McGeeja”.
Stephanie mi je jasno rekla
da nas čeka dugačak put.
Htjeli smo da bude proglašen krivim u slučaju uhođenja,
a to je bilo vrlo teško izvesti.
Ali kad sam čula priče drugih žrtava,
postalo mi je jasno
da moram nastaviti borbu.
Bila sam nervozna kad sam ga prvi put vidjela,
ali gledala sam ga u oči dok je on zurio u mene
kako bi znao da sam došla da ovo obavimo.
CHARMEKA JE PRISTALA SVJEDOČITI NA SUĐENJU.
Teško je braniti svoju priču kao svjedok
jer odvjetnici rade svoj posao.
Zbog toga sam se osjećala kao da se meni sudi.
U jednom su trenutku govorili da sam ja izazivala Davida.
Da sam željela da me slijedi
i da mi šalje poruke.
Bilo je frustrirajuće osjećati se kao osumnjičena.
Nakon svjedočenja osjećala sam se nekako poraženo.
Nisam bila sigurna što će porotnici misliti.
Svjedoci su govorili i o njemu.
Imao je svjedoke iz svoje crkve
jer je bio zaređeni svećenik.
Naravno, roditelji i članovi obitelji svjedočili su u njegovu korist.
Dok sam se molila za najbolje,
pripremala sam se i za najgore.
A najgore je moglo biti da ga ne proglase krivim.
Bilo je neizvjesno.
Nisam bila sigurna.
SRPANJ 2012.
DANA 26. SRPNJA 2012., POROTA JE PROGLASILA McGEEJA KRIVIM.
DOKAZI O McGEEJEVOM PRETHODNOM NASILJU NAD ŽENAMA POJAČALI SU KAZNU.
SOBA ZA POSJETE
DOBIO JE MAKSIMALNU MOGUĆU KAZNU OD 20 GODINA ZATVORA.
Tužiteljstvo tvrdi da je prije Charmeke bilo mnogo
tzv. žrtava.
Koje su to žrtve? Postoji razlog
zašto od tih optužbi nije bilo ništa.
Nigdje nećete naći ogrebotinu, ožiljak, slomljen nokat,
krvavu usnu ili bilo što.
Nema ničega.
To znam i to je dokumentirano.
Razumijete?
Mogu vam dati popis žena različitih dobnih skupina,
različitih životnih priča i društvenih slojeva iz crkve.
Od striptizeta i prostitutki do crkvenih misionarki.
One bi vam rekle da to nije istina.
Rekle bi vam da sam ja neobična osoba,
ali da nisam tako lud.
To nije David McGee.
Zašto bih se kajao zbog Charmeke?
Što se dogodilo?
Zbog čega bih se trebao kajati?
Žena ima 33, 34 godine.
Dobro?
Moje su stvari u njenoj kući.
Ja sam je samo zvao mnogo puta
jer sam htio doći po svoje stvari.
Toliko ju je poziva uplašilo. Ma dajte.
Daj, čovječe.
Sve su to bile nebuloze.
Kužite?
DAVID McGEE 2011. JE GODINE ODSLUŽIO POLA KAZNE OD 20 GODINA.
U zatvoru sam već deset godina.
Nedavno sam dobio odgovor na zahtjev za uvjetnu,
pa bi uskoro trebao van.
Da, uskoro bih trebao van.
ZA OSTALIH ĆE 10 GODINA McGEE MOĆI DOBITI UVJETNU KAZNU.
Kad izađem, planiram…
Uvijek ću…
Uvijek ću imati strast
za pomaganje ljudima kao svećenik.
Moj će osobni cilj biti jako blizu tome.
Žalim li za nečime i bih li nešto učinio drukčije
s Charmekom ili drugim ženama?
Ja sam odgojen u vjeri.
Odgojen sam da vjerujem u Boga i Isusa Krista.
Promijenio bih samo jedno.
Ne bih se seksao s tim ženama.
Seks ti pomuti razum.
Posebno dobar seks mnogo toga pomuti,
donosi mnogo…
Da.
Jer mislim da tu počinju mnogi problemi.
Razumijete?
Da.
Kad je porota izrekla presudu, laknulo mi je.
Zagrlila sam roditelje jer su bili uz mene do kraja.
Stephanie je vjerovala da moja priča može na sud.
Laknulo mi je.
Plakala sam jer sve što sam prošla nije bilo uzalud.
Osjećala sam da sam opet slobodna.
Mogla sam se vratiti svom životu,
a ne živjeti stalno u strahu.
Ali psihički ožiljci,
emocionalni ožiljci
i dalje su sa mnom više od 12 godina poslije.
Ne znam hoću li ikad preboljeti to.
Na kraju će David biti pušten kući.
Imala sam sreće što sam preživjela da ispričam svoju priču.
Mnogi nemaju tu priliku.
Prijevod titlova: Jelena Rozić